**ZAKON**

**O DOPUNI ZAKONA O DRUŠTVIMA ZA OSIGURANjE**

Član 1.

U Zakonu o društvima za osiguranje („Službeni glasnik Republike Srpske“, br. 17/05, 1/06, 64/06 i 74/10) poslije člana 54. dodaje se novi član 54a. koji glasi:

„Sprečavanje pranja novca i finansiranja terorističkih aktivnosti

Član 54a.

Na društvo za osiguranje koje obavlja životno osiguranje primjenjuju se odredbe zakona kojim se uređuje sprečavanje pranja novca i finansiranja terorističkih aktivnosti.

Ako društvo za osiguranje u svom poslovanju ne izvršava obaveze i zadatke, ili ako ne preduzima mjere i radnje definisane propisima koji uređuju sprečavanje pranja novca i finansiranja terorističkih aktivnosti, Agencija preduzima mjere, izdaje prekršajne naloge ili pokreće prekršajni postupak u skladu sa tim propisima.

Agencija može oduzeti dozvolu za rad društvu za osiguranje koje je pravosnažno proglašeno krivim za krivično djelo pranje novca i finansiranje terorističkih aktivnosti ili proglašeno krivim zbog težeg kršenja odredaba zakona kojim se uređuje sprečavanje pranja novca i finansiranja terorističkih aktivnosti.“

Član 2.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021- 453 /17 PREDSJEDNIK

Datum: 27. april 2017. godine NARODNE SKUPŠTINE

***Nedeljko Čubrilović***